FIDE-meister i sjakk

FIDE-meister i sjakk (FM) (FIDE Master på engelsk) er ein sjakktittel som blir delt ut av Verdssjakkforbundet FIDE til sjakkspelarar, vanlegvis fordi desse har oppnådd FIDE-rating på 2300 eller meir på ei offisiell FIDE ratingliste.

Tittelen rangerer under Stormeister i sjakk og Internasjonal Meister i sjakk, men over Kandidatmeister (CM). Tittelen er livsvarig, og er open for både kvinner og menn.

Ein blir også tildelt tittelen etter følgjande resultat i sjakkturneringar:FIDE si handbok artikkel 58

 66.66% skåre eller betre over 9 parti i ein Sjakkolympiade (lag-VM i sjakk)
 66.66% skåre eller betre over 7 parti i VM eller kontinentalcup for lag
 Delt førsteplass (opp til 3 stk) i VM for Ungdom i klassane U-16/14/12/10
 Sølvmedalje i VM for blinde, døve eller handikappa (dette er tre ulike turneringar)
 Delt førsteplass (opp til 3 stk) i U-20 utgåva av VM for blinde, døve eller handikappa
 Delt førsteplass (opp til 3 stk) i kontinentalmeisterskap, den søraustasiatiske eller arabiske meisterskapen
 50% eller betre over 9 parti i soneturnering i sjakk.
 Gullmedalje i VM for amatørar

Det var per 1. april 2021 8242 sjakkspelarar med tittelen FIDE-meister.FIDE si ratingliste

Per same dato, 1. april 2021 var det 68 norske sjakkspelarar som har tittelen FIDE-meister. Av desse er 53 aktive.

Fotnotar

Kategori:Sjakktitlar
Kategori:FIDE-meistrar i sjakk

ca:Títols de la FIDE#Mestre de la FIDE
en:FIDE titles#FIDE Master (FM)